Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8899

12. Együttes nyilatkozat a halászhajók tulajdonjogáról A Szerződő Felek tudomásul veszik az Európai Közösségek Bíróságának határozatait és elismerik, hogy a közös halászati politikával kapcsolatban a relatív stabilitás érdekében szétosztott nemzeti kvóták rendszerének egyik célja az, hogy garantálja a régiók sajátos szükségleteit ott, ahol a helyi népesség különösen rá van utalva a halászatra és a kapcsolódó iparágakra. Ez a cél igazolhatja az annak biztosítására megalkotott feltételeket, hogy valóságos gazdasági kapcsolat jöjjön létre a tagállam kvótáinak ellenében halászó hajók és az érintett tagállam között, ha az ilyen feltételek célja az, hogy a kvótáknak a halászatra és a kapcsolódó iparágakra ráutalt népesség legyen a kedvezményezettje.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes